Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ σχετικά με τη θέση που πρόκειται να λάβει η Κοινότητα στην Επιτροπή Σύνδεσης η οποία συγκροτήθηκε με την ευρωπαϊκή συμφωνία μεταξύ των Ευρωπαϊκών Κοινοτήτων και των κρατών μελών τους, αφενός, και της Τσεχικής Δημοκρατίας, αφετέρου, όσον αφορά την έγκριση ενός χάρτη περιφερειακών ενισχύσεων βάσει του οποίου θα αξιολογηθούν οι περιφερειακές ενισχύσεις που χορηγεί η Τσεχική Δημοκρατία

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

1. Το παρόν έγγραφο αποτελεί πρόταση έγκρισης ενός χάρτη περιφερειακών ενισχύσεων βάσει του οποίου θα αξιολογηθούν οι περιφερειακές ενισχύσεις που χορηγεί η Τσεχική Δημοκρατία.

Σύμφωνα με το άρθρο 64 παράγραφος 4 στοιχείο α) της ευρωπαϊκής συμφωνίας, τα μέρη αναγνωρίζουν ότι, κατά τα πρώτα πέντε έτη από την έναρξη ισχύος της εν λόγω συμφωνίας, οι περιφερειακές ενισχύσεις που χορηγεί η Τσεχική Δημοκρατία αξιολογούνται αφού ληφθεί υπόψη το γεγονός ότι η Τσεχική Δημοκρατία θεωρείται περιοχή όμοια με τις περιοχές της Κοινότητας που περιγράφονται στο άρθρο 87 παράγραφος 3 στοιχείο α) της συνθήκης για την ίδρυση της Ευρωπαϊκής Κοινότητας.

Στις 8 Μαρτίου 2001, το Συμβούλιο Σύνδεσης ΕΕ-Τσεχικής Δημοκρατίας εξέδωσε την απόφαση αριθ. 3/2001 σχετικά με την παράταση, για μία περαιτέρω πενταετία, του χαρακτηρισμού της Τσεχικής Δημοκρατίας ως περιοχής εξομοιούμενης με τις περιοχές της Κοινότητας που περιγράφονται στο άρθρο 87 παράγραφος 3 στοιχείο α) της συνθήκης για την ίδρυση της Ευρωπαϊκής Κοινότητας. Η ισχύς της απόφασης άρχισε την 1η Ιανουαρίου 1997 και έληξε στις 31 Δεκεμβρίου 2001.

Το άρθρο 2 της απόφασης αριθ. 3/2001 υποχρέωνε την Τσεχική Δημοκρατία να υποβάλει στην Ευρωπαϊκή Επιτροπή, εντός έξι μηνών από την ημερομηνία έκδοσης της απόφασης, τα στοιχεία για το κατά κεφαλή ΑΕΠ, τα οποία έχουν εναρμονιστεί σε επίπεδο NUTS II. Σ' αυτή τη βάση, η τσεχική αρχή παρακολούθησης των κρατικών ενισχύσεων (το Γραφείο προστασίας του οικονομικού ανταγωνισμού) και η Ευρωπαϊκή Επιτροπή αξιολόγησαν από κοινού την επιλεξιμότητα των περιοχών καθώς και τις μέγιστες εντάσεις ενίσχυσης των εν λόγω περιοχών για να καταρτιστεί ο χάρτης περιφερειακών ενισχύσεων σύμφωνα με τις κατευθυντήριες γραμμές της Κοινότητας για τις κρατικές ενισχύσεις περιφερειακού χαρακτήρα [1].

[1] ΕΕ C 74 της 10.3.1998, σ. 9.

Σύμφωνα με το άρθρο 4 παράγραφος 2 των κανόνων εφαρμογής των διατάξεων περί κρατικών ενισχύσεων της ευρωπαϊκής συμφωνίας, κρίνεται σκόπιμο η διάρκεια ισχύος του χάρτη περιφερειακών ενισχύσεων να καλύψει την περίοδο μεταξύ της 31ης Δεκεμβρίου 2001, ημερομηνία λήξης της προθεσμίας κατά την οποία η Τσεχική Δημοκρατία θεωρείται ως περιοχή εξομοιούμενη με τις περιοχές της Κοινότητας που περιγράφονται στο άρθρο 87 παράγραφος 3 στοιχείο α) της συνθήκης σύμφωνα με την απόφαση αριθ. 3/2001 του Συμβουλίου Σύνδεσης ΕΕ-Τσεχικής Δημοκρατίας, της 8ης Μαρτίου 2001, και της ημερομηνίας προσχώρησης της 31ης Δεκεμβρίου 2006, ανάλογα με το ποια ημερομηνία είναι προγενέστερη. Ο καθορισμός της 31ης Δεκεμβρίου 2006 ως τελικής ημερομηνίας είναι καθοριστικής σημασίας για να διατηρηθεί η συνέπεια με τους χάρτες των σημερινών κρατών μελών, όλοι εκ των οποίων (με εξαίρεση τον χάρτη της Γερμανίας) θα παύσουν να ισχύουν την ημερομηνία αυτή, καθώς και η συνέπεια με τον προγραμματισμό της στήριξης στο πλαίσιο των διαρθρωτικών ταμείων.

2. Σύμφωνα με τις κατευθυντήριες γραμμές της Κοινότητας για τις κρατικές ενισχύσεις περιφερειακού χαρακτήρα, οι όροι επιλεξιμότητας για τη χορήγηση της παρέκκλισης δυνάμει του άρθρου 87 παράγραφος 3 στοιχείο α) της συνθήκης πληρούνται εφόσον η περιοχή, ως γεωγραφική ενότητα NUTS επιπέδου II, έχει κατά κεφαλή ΑΕΠ, υπολογιζόμενο σε μονάδες αγοραστικής δύναμης (ΑΕΠ/ΜΑΔ), κατώτερο του 75% του κοινοτικού μέσου όρου. Στην περίπτωση περιοχών που εμπίπτουν στο άρθρο 87 παράγραφος 3 στοιχείο α), η ένταση της περιφερειακής ενίσχυσης δεν πρέπει να υπερβαίνει το 50% του καθαρού ισοδύναμου επιχορήγησης (ΚΙΕ), με εξαίρεση τις ιδιαίτερα απομακρυσμένες περιοχές όπου μπορεί να φθάσει το 65% του ΚΙΕ. Στις περιοχές NUTS επιπέδου II, οι οποίες είναι επιλέξιμες βάσει του άρθρου 87 παράγραφος 3 στοιχείο α), και των οποίων το κατά κεφαλή ΑΕΠ/ΜΑΔ είναι υψηλότερο από το 60% του κοινοτικού μέσου όρου, η ένταση της περιφερειακής ενίσχυσης δεν πρέπει να υπερβαίνει το 40% του ΚΙΕ, με εξαίρεση τις ιδιαίτερα απομακρυσμένες περιοχές όπου μπορεί να φθάσει το 50% του ΚΙΕ. Το ΑΕΠ/ΜΑΔ κάθε περιοχής, καθώς και ο κοινοτικός μέσος όρος που χρησιμοποιείται στην ανάλυση, πρέπει να αναφέρονται στο μέσο όρο των τριών τελευταίων ετών για τα οποία υπάρχουν διαθέσιμα στατιστικά στοιχεία.

Ακόμη, σύμφωνα με τις κατευθυντήριες γραμμές της Κοινότητας για τις κρατικές ενισχύσεις περιφερειακού χαρακτήρα, καθορίζεται σε κάθε κράτος μέλος εθνικό όριο κάλυψης πληθυσμού για τις επιλέξιμες περιοχές δυνάμει του άρθρου 87 παράγραφος 3 στοιχείο γ) της συνθήκης, σε κατάλληλο επίπεδο ώστε να συμπεριλάβει όλες τις περιοχές οι οποίες δεν εμπίπτουν πλέον στο άρθρο 87 παράγραφος 3 στοιχείο α) και τις περιοχές με μικρή δημογραφική πυκνότητα. Όσον αφορά τις περιοχές οι οποίες, μετά την αναθεώρηση του χάρτη των περιφερειακών ενισχύσεων, εκφεύγουν της εφαρμογής του άρθρου 87 παράγραφος 3 στοιχείο α) και υπάγονται στο άρθρο 87 παράγραφος 3 στοιχείο γ), η Επιτροπή δύναται να δεχθεί, για μεταβατική περίοδο τεσσάρων ετών, την προοδευτική μείωση των ορίων έντασης των ενισχύσεων για τις οποίες θα ήταν επιλέξιμες οι εν λόγω περιοχές, δυνάμει του άρθρου 87 παράγραφος 3 στοιχείο α), είτε με γραμμικό είτε με ταχύτερο ρυθμό, μέχρι να φθάσουν το όριο έντασης που αντιστοιχεί στην περίπτωσή τους.

Στις περιοχές που υπάγονται στο άρθρο 87 παράγραφος 3 στοιχείο γ), το ανώτατο όριο των περιφερειακών ενισχύσεων δεν πρέπει να υπερβαίνει το 20% του ΚΙΕ, εκτός από τις περιοχές με χαμηλή δημογραφική πυκνότητα ή τις ιδιαίτερα απομακρυσμένες περιοχές όπου μπορεί να φθάσει το 30% του ΚΙΕ. Στις επιλέξιμες περιοχές του άρθρου 87 παράγραφος 3 στοιχείο γ) που εμφανίζουν κατά κεφαλή υψηλότερο ΑΕΠ/ΜΑΔ και ποσοστό ανεργίας μικρότερο από τον αντίστοιχο κοινοτικό μέσο όρο, η ένταση της περιφερειακής ενίσχυσης δεν πρέπει να υπερβαίνει το 10% του ΚΙΕ εκτός από τις ιδιαίτερα απομακρυσμένες περιοχές ή τις περιοχές με χαμηλή δημογραφική πυκνότητα όπου μπορεί να φθάσει το 20% του ΚΙΕ. Κατ' εξαίρεση, στην περίπτωση των περιοχών που υπάγονται στο ανώτατο προαναφερθέν όριο του 10% του ΚΙΕ μπορούν να εγκριθούν ενισχύσεις υψηλότερης έντασης, χωρίς, όμως, να υπερβαίνουν το κανονικό ανώτατο όριο 20% του ΚΙΕ, για εκείνες (που αντιστοιχούν στο επίπεδο ΙΙΙ της ονοματολογίας NUTS ή σε χαμηλότερο επίπεδο) που γειτονεύουν με περιοχή υπαγόμενη στο άρθρο 87 παράγραφος 3 στοιχείο α). Το ΑΕΠ/ΜΑΔ κάθε περιοχής και ο κοινοτικός μέσος όρος που πρόκειται να χρησιμοποιηθούν για την ανάλυση πρέπει να συνδέονται με τον μέσο όρο της τελευταίας τριετίας για την οποία υπάρχουν στατιστικά στοιχεία.

Στην περίπτωση που η βοήθεια χορηγείται σε μικρές και μεσαίες επιχειρήσεις [2], τα ανωτέρω όρια έντασης των ενισχύσεων μπορούν να αυξηθούν κατά 15 ποσοστιαίες μονάδες ακαθάριστου ισοδύναμου επιχορήγησης (ΑΙΕ) στις περιοχές του άρθρου 87 παράγραφος 3 στοιχείο α) και κατά 10 ποσοστιαίες μονάδες ΑΙΕ στις περιοχές του άρθρου 87 παράγραφος 3 στοιχείο γ).

[2] EE L 107 της 30.4.1996, σ. 4.

Τα προαναφερθέντα όρια συνιστούν ανώτατα όρια που ισχύουν για το σύνολο της ενίσχυσης όταν αυτή χορηγείται με ταυτόχρονη εφαρμογή περισσότερων καθεστώτων περιφερειακών ενισχύσεων, και ανεξάρτητα από το κατά πόσο προέρχεται από τοπικές, περιφερειακές, κρατικές ή κοινοτικές πηγές χρηματοδότησης. Κάτω από τα ανώτατα αυτά όρια, θα διασφαλιστεί ότι η ένταση της περιφερειακής ενίσχυσης προσαρμόζεται ώστε να αντανακλά τη σοβαρότητα και την ένταση των περιφερειακών προβλημάτων που αντιμετωπίζονται με τις ενισχύσεις. Η σοβαρότητα και η ένταση των περιφερειακών προβλημάτων πρέπει να αξιολογούνται εντός του ευρύτερου πλαισίου της Κοινότητας και των χωρών με τις οποίες έχουν συναφθεί ευρωπαϊκές συμφωνίες.

3. Η Τσεχική Δημοκρατία αποτελείται από οκτώ περιοχές NUTS επιπέδου ΙΙ. Σύμφωνα με τα διαθέσιμα στατιστικά στοιχεία για τα έτη 1998-2000, μία εξ αυτών (η Πράγα) έχει κατά κεφαλή ΑΕΠ/ΜΑΔ που υπερβαίνει το 75% του κοινοτικού μέσου όρου. Ωστόσο, η περιοχή της Πράγας, η οποία είναι επίσης ενιαία περιοχή NUTS επιπέδου III, ήταν επιλέξιμη για το άρθρο 87 παράγραφος 3 στοιχείο α) μέχρι τις 31 Δεκεμβρίου 2001, και μπορεί επομένως να θεωρηθεί ως περιοχή που δεν εμπίπτει πλέον στο άρθρο 87 παράγραφος 3 στοιχείο α). Σύμφωνα με τα ίδια στατιστικά στοιχεία, οι επτά άλλες τσεχικές περιοχές NUTS επιπέδου II έχουν όλες κατά κεφαλή ΑΕΠ/ΜΑΔ κατώτερο του 60% του κοινοτικού μέσου όρου.

4. Κατά συνέπεια, στον προτεινόμενο χάρτη περιφερειακών ενισχύσεων, όλες οι περιοχές NUTS επιπέδου II εκτός της Πράγας λαμβάνουν το καθεστώς του άρθρου 87 παράγραφος 3 στοιχείο α). Τα ανώτατα όρια έντασης περιφερειακών ενισχύσεων καθορίζονται στα ακόλουθα επίπεδα:

50% ΚΙΕ στις περιοχές Stiednν echy και Moravskoslezsko, επιπέδου NUTS ΙΙ

49% ΚΙΕ στις περιοχές Severozαpad και Stiednν Morava, επιπέδου NUTS ΙΙ

48% ΚΙΕ στις περιοχές Severovύchod και Jihovύchod, επιπέδου NUTS ΙΙ και

46% ΚΙΕ στην περιοχή Jihozαpad επιπέδου NUTS ΙΙ.

Οι προαναφερθείσες εντάσεις ενίσχυσης αυξάνονται κατά 15 ποσοστιαίες μονάδες ακαθάριστου ισοδύναμου επιχορήγησης στην περίπτωση που η ενίσχυση χορηγείται σε μικρές και μεσαίες επιχειρήσεις.

5. Ως πρώην περιοχή του άρθρου 87 παράγραφος 3 στοιχείο α), η περιοχή της Πράγας επιπέδου NUTS ΙΙ αποκτά το καθεστώς του άρθρου 87 παράγραφος 3 στοιχείο γ). Δεδομένου ότι η Τσεχική Δημοκρατία δεν επιθυμεί να χρησιμοποιήσει τη δυνατότητα να εφαρμόσει μεταβατική περίοδο κατά την οποία η ένταση των περιφερειακών ενισχύσεων μπορεί σταδιακά να μειωθεί, και λαμβάνοντας υπόψη ότι η Πράγα είναι επίσης περιοχή NUTS επιπέδου ΙΙΙ, που γειτονεύει με περιοχές που εμπίπτουν στο άρθρο 87 παράγραφος 3 στοιχείο α), το ανώτατο όριο έντασης της περιφερειακής ενίσχυσης καθορίζεται στο 20% του ΚΙΕ. Το ανώτατο αυτό όριο αυξάνεται κατά 10 ποσοστιαίες μονάδες ακαθάριστου ισοδύναμου επιχορήγησης στην περίπτωση που η ενίσχυση χορηγείται σε μικρές και μεσαίες επιχειρήσεις.

6. H τσεχική αρχή που είναι αρμόδια για την παρακολούθηση των κρατικών ενισχύσεων (το Γραφείο προστασίας του οικονομικού ανταγωνισμού) και η Ευρωπαϊκή Επιτροπή αξιολόγησαν από κοινού τον προτεινόμενο χάρτη περιφερειακών ενισχύσεων για την Τσεχική Δημοκρατία (επιλεξιμότητα των περιοχών καθώς και τις μέγιστες εντάσεις ενίσχυσης των εν λόγω περιοχών) και κατέληξαν στο συμπέρασμα ότι είναι σύμφωνος με τις κοινοτικές κατευθυντήριες γραμμές για τις κρατικές ενισχύσεις περιφερειακού χαρακτήρα.

7. Η Επιτροπή υποβάλλει ως εκ τούτου την κοινή πρόταση στο Συμβούλιο και του ζητεί να εγκρίνει τη συνημμένη πρόταση απόφασης της Επιτροπής Σύνδεσης.

2003/0183 (ACC)

Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ σχετικά με τη θέση που πρόκειται να λάβει η Κοινότητα στην Επιτροπή Σύνδεσης η οποία συγκροτήθηκε με την ευρωπαϊκή συμφωνία μεταξύ των Ευρωπαϊκών Κοινοτήτων και των κρατών μελών τους, αφενός, και της Τσεχικής Δημοκρατίας, αφετέρου, όσον αφορά την έγκριση ενός χάρτη περιφερειακών ενισχύσεων βάσει του οποίου θα αξιολογηθούν οι περιφερειακές ενισχύσεις που χορηγεί η Τσεχική Δημοκρατία

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133, σε συνδυασμό με την πρώτη πρόταση του άρθρου 300(2), πρώτη υποπαράγραφο, πρώτη πρόταση και δεύτερη υποπαράγραφο.

την πρόταση της Επιτροπής. [3]

[3] EE C [...], [...],σ. [...]

Εκτιμώντας τα εξής:

(1) Οι Ευρωπαϊκές Κοινότητες και τα κράτη μέλη τους υπέγραψαν ευρωπαϊκή συμφωνία με την Τσεχική Δημοκρατία τον Οκτώβριο του 1993.

(2) Σύμφωνα με το άρθρο 64 παράγραφος 4 στοιχείο α) της ευρωπαϊκής συμφωνίας, τα μέρη αναγνωρίζουν ότι, κατά τα πρώτα πέντε έτη από την έναρξη ισχύος της εν λόγω συμφωνίας, οι περιφερειακές ενισχύσεις που χορηγεί η Τσεχική Δημοκρατία αξιολογούνται αφού ληφθεί υπόψη το γεγονός ότι η Τσεχική Δημοκρατία θεωρείται περιοχή όμοια με τις περιοχές της Κοινότητας που περιγράφονται στο άρθρο 92 παράγραφος 3 στοιχείο α) της συνθήκης για την ίδρυση της Ευρωπαϊκής Οικονομικής Κοινότητας.

(3) Σύμφωνα με το άρθρο 4 παράγραφος 2 των κανόνων εφαρμογής των διατάξεων περί κρατικών ενισχύσεων της ευρωπαϊκής συμφωνίας, όπως θεσπίστηκαν με την απόφαση αριθ. 1/1998 του Συμβουλίου Σύνδεσης ΕΕ-Τσεχικής Δημοκρατίας, της 24ης Ioυνίου 1998, οι αρχές που είναι αρμόδιες για την παρακολούθηση αξιολογούν από κοινού τις μέγιστες εντάσεις ενίσχυσης και την ειδική περιφερειακή κάλυψη των περιοχών που είναι επιλέξιμες για κρατικές ενισχύσεις περιφερειακού χαρακτήρα. Υποβάλλουν κοινή πρόταση στην Επιτροπή Σύνδεσης, η οποία εκδίδει προς το σκοπό αυτό απόφαση.

(4) Σύμφωνα με το άρθρο 2 της απόφασης αριθ. 3/2001 του Συμβουλίου Σύνδεσης ΕΕ-Τσεχικής Δημοκρατίας του Μaρτίου 2001, όσον αφορά την παράταση, για μια περαιτέρω πενταετία, του χαρακτηρισμού της Τσεχικής Δημοκρατίας ως περιοχής εξομοιούμενης με τις περιοχές της Κοινότητας που περιγράφονται στο άρθρο 87 παράγραφος 3 στοιχείο α) της συνθήκης, η Τσεχική Δημοκρατία υποχρεούται, εντός έξι μηνών από την ημερομηνία έκδοσης της απόφασης να υποβάλει στην Ευρωπαϊκή Επιτροπή τα στοιχεία σχετικά με το κατά κεφαλή ΑΕΠ τα οποία έχουν εναρμονιστεί σε επίπεδο NUTS II.

(5) Σ' αυτή τη βάση, η τσεχική αρχή παρακολούθησης των κρατικών ενισχύσεων και η Ευρωπαϊκή Επιτροπή αξιολόγησαν από κοινού την επιλεξιμότητα των περιοχών καθώς και τις μέγιστες εντάσεις ενίσχυσης των εν λόγω περιοχών για να καταρτιστεί ο χάρτης περιφερειακών ενισχύσεων σύμφωνα με τις κατευθυντήριες γραμμές της Κοινότητας για τις κρατικές ενισχύσεις περιφερειακού χαρακτήρα [4].

[4] ΕΕ C 74 της 10.3.1998, σ. 9.

(6) Σύμφωνα με το άρθρο 4 παράγραφος 2 των κανόνων εφαρμογής, σε συνδυασμό με το άρθρο 2 τρίτη πρόταση της απόφασης αριθ. 3/2001 του Συμβουλίου Σύνδεσης ΕΕ-Τσεχικής Δημοκρατίας, μια κοινή πρόταση θα υποβληθεί στην Επιτροπή Σύνδεσης η οποία θα λάβει και τη σχετική απόφαση.

(7) Σύμφωνα με τις κατευθυντήριες γραμμές της Κοινότητας για τις κρατικές ενισχύσεις περιφερειακού χαρακτήρα, οι όροι επιλεξιμότητας για τη χορήγηση της παρέκκλισης του άρθρου 87 παράγραφος 3 στοιχείο α) της συνθήκης πληρούνται εφόσον η περιοχή, ως γεωγραφική ενότητα NUTS επιπέδου II, έχει κατά κεφαλή ΑΕΠ, υπολογιζόμενο σε μονάδες αγοραστικής δύναμης (ΑΕΠ/ΜΑΔ), κατώτερο του 75% του κοινοτικού μέσου όρου.

(8) Στην περίπτωση περιοχών που εμπίπτουν στο άρθρο 87 παράγραφος 3 στοιχείο α), η ένταση της περιφερειακής ενίσχυσης δεν πρέπει να υπερβαίνει το 50% του καθαρού ισοδύναμου επιχορήγησης (ΚΙΕ), με εξαίρεση τις ιδιαίτερα απομακρυσμένες περιοχές όπου μπορεί να φθάσει το 65% του ΚΙΕ. Στις περιοχές NUTS επιπέδου II που είναι επιλέξιμες βάσει του άρθρου 87, παράγραφος 3, στοιχείο α), και των οποίων το κατά κεφαλή ΑΕΠ/ΜΑΔ είναι υψηλότερο από το 60% του κοινοτικού μέσου όρου, η ένταση της περιφερειακής ενίσχυσης δεν πρέπει να υπερβαίνει το 40% του ΚΙΕ, με εξαίρεση τις ιδιαίτερα απομακρυσμένες περιοχές όπου μπορεί να φθάσει το 50% του ΚΙΕ.

(9) Το ΑΕΠ/ΜΑΔ κάθε περιοχής και ο κοινοτικός μέσος όρος που πρόκειται να χρησιμοποιηθούν για την ανάλυση πρέπει να παραπέμπουν στον μέσο όρο της τελευταίας τριετίας για την οποία υπάρχουν διαθέσιμα στατιστικά στοιχεία.

(10) Εντός των ορίων του 75% του ΚΙΕ, τα προαναφερθέντα όρια έντασης των ενισχύσεων είναι δυνατόν να αυξηθούν κατά 15 ποσοστιαίες μονάδες ακαθάριστου ισοδύναμου επιχορήγησης (ΑΙΕ) στην περίπτωση ενισχύσεων που χορηγούνται σε μικρές και μεσαίες επιχειρήσεις [5] στις περιοχές του άρθρου 87 παράγραφος 3 στοιχείο α).

[5] EE L 107 της 30.4.1996, σ. 4.

(11) Ακόμη, σύμφωνα με τις κατευθυντήριες γραμμές της Κοινότητας για τις κρατικές ενισχύσεις περιφερειακού χαρακτήρα, καθορίζεται σε κάθε κράτος μέλος εθνικό όριο κάλυψης πληθυσμού για τις επιλέξιμες περιοχές του άρθρου 87 παράγραφος 3 στοιχείο γ) της συνθήκης, σε κατάλληλο επίπεδο ώστε να συμπεριλάβει όλες τις περιοχές οι οποίες δεν υπάγονται πλέον στο άρθρο 87 παράγραφος 3 στοιχείο α) και τις περιοχές με μικρή δημογραφική πυκνότητα. Όσον αφορά τις περιοχές οι οποίες, μετά την αναθεώρηση του χάρτη των περιφερειακών ενισχύσεων, εκφεύγουν της εφαρμογής του άρθρου 87 παράγραφος 3 στοιχείο α) και υπάγονται στο άρθρο 87 παράγραφος 3 στοιχείο γ), η Επιτροπή δύναται να δεχθεί, για μεταβατική περίοδο τεσσάρων ετών, την προοδευτική μείωση των ορίων έντασης των ενισχύσεων για τις οποίες θα ήταν επιλέξιμες οι εν λόγω περιοχές, δυνάμει του άρθρου 87 παράγραφος 3 στοιχείο α), είτε με γραμμικό είτε με ταχύτερο ρυθμό, μέχρι να φθάσουν το όριο έντασης που αντιστοιχεί στην περίπτωσή τους.

(12) Στις περιοχές που εμπίπτουν στο άρθρο 87 παράγραφος 3 στοιχείο γ), το ανώτατο όριο των περιφερειακών ενισχύσεων δεν πρέπει να υπερβαίνει το 20% του ΚΙΕ, εκτός από τις περιοχές με χαμηλή δημογραφική πυκνότητα ή τις ιδιαίτερα απομακρυσμένες περιοχές όπου μπορεί να φθάσει το 30% του ΚΙΕ. Στις επιλέξιμες περιοχές του άρθρου 87 παράγραφος 3 στοιχείο γ) που εμφανίζουν κατά κεφαλή υψηλότερο ΑΕΠ/ΜΑΔ και ποσοστό ανεργίας μικρότερο από τον αντίστοιχο κοινοτικό μέσο όρο, η ένταση της περιφερειακής ενίσχυσης δεν πρέπει να υπερβαίνει το 10% του ΚΙΕ εκτός από τις ιδιαίτερα απομακρυσμένες περιοχές ή τις περιοχές με χαμηλή δημογραφική πυκνότητα όπου μπορεί να φθάσει το 20% του ΚΙΕ. Κατ' εξαίρεση, στην περίπτωση των περιοχών που υπάγονται στο ανώτατο προαναφερθέν όριο του 10% του ΚΙΕ μπορούν να εγκριθούν ενισχύσεις υψηλότερης έντασης, χωρίς, όμως, να υπερβαίνουν το κανονικό ανώτατο όριο 20% του ΚΙΕ, για εκείνες (που αντιστοιχούν στο επίπεδο ΙΙΙ της ονοματολογίας NUTS ή σε χαμηλότερο επίπεδο) που γειτονεύουν με περιοχή υπαγόμενη στο άρθρο 87 παράγραφος 3 στοιχείο α). Το ΑΕΠ/ΜΑΔ κάθε περιοχής και ο κοινοτικός μέσος όρος που πρόκειται να χρησιμοποιηθούν για την ανάλυση πρέπει να συνδέονται με τον μέσο όρο της τελευταίας τριετίας για την οποία υπάρχουν στατιστικά στοιχεία.

(13) Εντός των ορίων του 30% του ΚΙΕ, τα προαναφερθέντα όρια έντασης των ενισχύσεων είναι δυνατόν να αυξηθούν κατά 10 ποσοστιαίες μονάδες ακαθάριστου ισοδύναμου επιχορήγησης (ΑΙΕ) στην περίπτωση ενισχύσεων που χορηγούνται σε μικρές και μεσαίες επιχειρήσεις [6] στις περιοχές του άρθρου 87 παράγραφος 3 στοιχείο γ).

[6] EE L 107 της 30.4.1996, σ. 4.

(14) Όλα τα προαναφερθέντα όρια έντασης των ενισχύσεων συνιστούν ανώτατα όρια που ισχύουν για το σύνολο της ενίσχυσης όταν αυτή χορηγείται με ταυτόχρονη εφαρμογή περισσότερων καθεστώτων περιφερειακών ενισχύσεων, και ανεξάρτητα από το κατά πόσο προέρχεται από τοπικές, περιφερειακές, κρατικές ή κοινοτικές πηγές χρηματοδότησης. Κάτω από τα ανώτατα αυτά όρια, θα διασφαλιστεί ότι η ένταση της περιφερειακής ενίσχυσης προσαρμόζεται ώστε να αντανακλά τη σοβαρότητα και την ένταση των περιφερειακών προβλημάτων που αντιμετωπίζονται με τις ενισχύσεις. η σοβαρότητα και η ένταση των περιφερειακών προβλημάτων πρέπει να αξιολογούνται εντός του ευρύτερου πλαισίου της Κοινότητας και των χωρών με τις οποίες έχουν συναφθεί ευρωπαϊκές συμφωνίες.

(15) Η Τσεχική Δημοκρατία αποτελείται από οκτώ περιοχές NUTS επιπέδου ΙΙ. Σύμφωνα με τα διαθέσιμα στατιστικά στοιχεία για τα έτη 1998-2000, μία εξ αυτών (η Πράγα) έχει κατά κεφαλή ΑΕΠ/ΜΑΔ που υπερβαίνει το 75% του κοινοτικού μέσου όρου. Ωστόσο, η περιοχή της Πράγας, η οποία είναι επίσης ενιαία περιοχή NUTS επιπέδου III, ήταν επιλέξιμη για το άρθρο 87 παράγραφος 3 στοιχείο α) μέχρι τις 31 Δεκεμβρίου 2001, και μπορεί επομένως να θεωρηθεί ως περιοχή που δεν εμπίπτει πλέον στο άρθρο 87 παράγραφος 3 στοιχείο α). Σύμφωνα με τα ίδια στατιστικά στοιχεία, οι επτά άλλες τσεχικές περιοχές NUTS επιπέδου II έχουν όλες κατά κεφαλή ΑΕΠ/ΜΑΔ κατώτερο του 60% του κοινοτικού μέσου όρου.

(16) Κατά συνέπεια, στον προτεινόμενο χάρτη περιφερειακών ενισχύσεων, όλες οι περιοχές NUTS επιπέδου II εκτός της Πράγας λαμβάνουν το καθεστώς του άρθρου 87 παράγραφος 3 στοιχείο α). Τα ανώτατα όρια έντασης περιφερειακών ενισχύσεων καθορίζονται στα ακόλουθα επίπεδα: 50% ΚΙΕ στις περιοχές Stiednν echy και Moravskoslezsko, επιπέδου NUTS ΙΙ 49% ΚΙΕ στις περιοχές Severozαpad και Stiednν Morava, επιπέδου NUTS ΙΙ 48% ΚΙΕ στις περιοχές Severovύchod και Jihovύchod, επιπέδου NUTS ΙΙ και 46% ΚΙΕ στην περιοχή Jihozαpad, επιπέδου NUTS ΙΙ. Οι προαναφερθείσες εντάσεις ενίσχυσης αυξάνονται κατά 15 ποσοστιαίες μονάδες ακαθάριστου ισοδύναμου επιχορήγησης στην περίπτωση που η ενίσχυση χορηγείται σε μικρές και μεσαίες επιχειρήσεις.

(17) Ως πρώην περιοχή του άρθρου 87 παράγραφος 3 στοιχείο α), η περιοχή της Πράγας επιπέδου NUTS ΙΙ αποκτά το καθεστώς του άρθρου 87 παράγραφος 3 στοιχείο γ). Δεδομένου ότι η Τσεχική Δημοκρατία δεν επιθυμεί να χρησιμοποιήσει τη δυνατότητα να εφαρμόσει μεταβατική περίοδο κατά την οποία η ένταση των περιφερειακών ενισχύσεων μπορεί σταδιακά να μειωθεί, και λαμβάνοντας υπόψη ότι η Πράγα είναι επίσης περιοχή NUTS επιπέδου ΙΙΙ, που γειτονεύει με περιοχές που εμπίπτουν στο άρθρο 87 παράγραφος 3 στοιχείο α), το ανώτατο όριο έντασης της περιφερειακής ενίσχυσης καθορίζεται στο 20% του ΚΙΕ. Το ανώτατο αυτό όριο αυξάνεται κατά 10 ποσοστιαίες μονάδες ακαθάριστου ισοδύναμου επιχορήγησης στην περίπτωση που η ενίσχυση χορηγείται σε μικρές και μεσαίες επιχειρήσεις.

(18) Οι μέγιστες εντάσεις της ενίσχυσης που ισχύουν για έκαστη από τις προαναφερόμενες περιοχές, όπως εκτιμήθηκαν από κοινού από την αρχή παρακολούθησης των κρατικών ενισχύσεων της Τσεχικής Δημοκρατίας και από την Ευρωπαϊκή Επιτροπή, είναι σύμφωνες με τις απαιτήσεις που καθορίζονται στις κατευθυντήριες γραμμές της Κοινότητας σχετικά με τις κρατικές περιφερειακές ενισχύσεις.

ΑΠΟΦΑΣΙΖΕΙ:

Άρθρο μόνο

Η θέση που πρόκειται να λάβει η Κοινότητα στο πλαίσιο της Επιτροπής Σύνδεσης η οποία συγκροτήθηκε με την ευρωπαϊκή συμφωνία μεταξύ των Ευρωπαϊκών Κοινοτήτων και των κρατών μελών τους, αφενός, και της Τσεχικής Δημοκρατίας, αφετέρου, όσον αφορά την έγκριση του χάρτη περιφερειακών ενισχύσεων, βασίζεται στο σχέδιο απόφασης της Επιτροπής Σύνδεσης που επισυνάπτεται στην παρούσα απόφαση.

Βρυξέλλες, ......

Για το Συμβούλιο

Ο Πρόεδρος

ΠΑΡΑΡΤΗΜΑ

ΣΥΝΔΕΣΗ

ΜΕΤΑΞΥ ΤΗΣ

EΥΡΩΠΑΪΚΗΣ ΕΝΩΣΗΣ

ΚΑΙ ΤΗΣ ΤΣΕΧΙΚΗΣ ΔΗΜΟΚΡΑΤΙΑΣ

__________

- Η Επιτροπή Σύνδεσης -

ΑΠΟΦΑΣΗ ΑΡΙΘ. .../2002 ΤΗΣ ΕΠΙΤΡΟΠΗΣ ΣΥΝΔΕΣΗΣ

ΜΕΤΑΞΥ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ

ΚΑΙ ΤΩΝ ΚΡΑΤΩΝ ΜΕΛΩΝ ΤΟΥΣ, ΑΦΕΝΟΣ,

ΚΑΙ ΤΗΣ ΤΣΕΧΙΚΗΣ ΔΗΜΟΚΡΑΤΙΑΣ, ΑΦΕΤΕΡΟΥ,

της ...

σχετικά με την έγκριση ενός χάρτη περιφερειακών ενισχύσεων βάσει του οποίου θα αξιολογηθούν οι περιφερειακές ενισχύσεις που χορηγεί η Τσεχική Δημοκρατία

Η ΕΠΙΤΡΟΠΗ ΣΥΝΔΕΣΗΣ,

Έχοντας υπόψη:

την ευρωπαϊκή συμφωνία για την εγκαθίδρυση σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Τσεχικής Δημοκρατίας, αφετέρου και, ιδίως, το άρθρο 64, παράγραφος 4 στοιχείο α),

Το άρθρο 4 παράγραφος 2 των κανόνων εφαρμογής των διατάξεων περί κρατικών ενισχύσεων της ευρωπαϊκής συμφωνίας, όπως θεσπίστηκαν με την απόφαση αριθ. 1/98 του Συμβουλίου Σύνδεσης ΕΕ-Τσεχικής Δημοκρατίας, της 24ης Ιουνίου 1998.

Την απόφαση αριθ. 3/2001 του Συμβουλίου Σύνδεσης ΕΕ-Τσεχικής Δημοκρατίας, της 8ης Μαρτίου 2001, σχετικά με την παράταση, για μία περαιτέρω πενταετία, του χαρακτηρισμού της Τσεχικής Δημοκρατίας ως περιοχής εξομοιούμενης με τις περιοχές της Κοινότητας που περιγράφονται στο άρθρο 87 παράγραφος 3 στοιχείο α) της συνθήκης για την ίδρυση της Ευρωπαϊκής Κοινότητας και ιδίως το άρθρο 2, τρίτη πρόταση.

Εκτιμώντας τα εξής:

(1) Το άρθρο 2 της απόφασης αριθ. 3/2001 υποχρέωνε την Τσεχική Δημοκρατία να υποβάλει στην Ευρωπαϊκή Επιτροπή, εντός έξι μηνών από την ημερομηνία έκδοσης της απόφασης, τα στοιχεία για το κατά κεφαλή ΑΕΠ, τα οποία έχουν εναρμονιστεί σε επίπεδο NUTS II.

(2) Η τσεχική αρχή παρακολούθησης των κρατικών ενισχύσεων και η Ευρωπαϊκή Επιτροπή αξιολόγησαν από κοινού την επιλεξιμότητα των περιοχών καθώς και τις μέγιστες εντάσεις ενίσχυσης των εν λόγω περιοχών για να καταρτιστεί ο χάρτης περιφερειακών ενισχύσεων σύμφωνα με τις κατευθυντήριες γραμμές της Κοινότητας για τις κρατικές ενισχύσεις περιφερειακού χαρακτήρα [7].

[7] ΕΕ C 74 της 10.3.1998, σ. 9.

(3) Σύμφωνα με το άρθρο 4 παράγραφος 2 των κανόνων εφαρμογής, σε συνδυασμό με το άρθρο 2 τρίτη πρόταση της απόφασης αριθ. 3/2001 του Συμβουλίου Σύνδεσης ΕΕ-Τσεχικής Δημοκρατίας, μια κοινή πρόταση θα υποβληθεί στην Επιτροπή Σύνδεσης η οποία θα λάβει και τη σχετική απόφαση.

(4) Σύμφωνα με τις κατευθυντήριες γραμμές της Κοινότητας για τις κρατικές ενισχύσεις περιφερειακού χαρακτήρα, οι όροι επιλεξιμότητας για τη χορήγηση της παρέκκλισης του άρθρου 87 παράγραφος 3 στοιχείο α) της συνθήκης πληρούνται εφόσον η περιοχή, ως γεωγραφική ενότητα NUTS επιπέδου II, έχει κατά κεφαλή ΑΕΠ, υπολογιζόμενο σε μονάδες αγοραστικής δύναμης (ΑΕΠ/ΜΑΔ), κατώτερο του 75% του κοινοτικού μέσου όρου.

(5) Στην περίπτωση περιοχών που εμπίπτουν στο άρθρο 87 παράγραφος 3 στοιχείο α), η ένταση της περιφερειακής ενίσχυσης δεν πρέπει να υπερβαίνει το 50% του καθαρού ισοδύναμου επιχορήγησης (ΚΙΕ), με εξαίρεση τις ιδιαίτερα απομακρυσμένες περιοχές όπου μπορεί να φθάσει το 65% του ΚΙΕ. στις περιοχές NUTS επιπέδου II που είναι επιλέξιμες βάσει του άρθρου 87, παράγραφος 3, στοιχείο α), και των οποίων το κατά κεφαλή ΑΕΠ/ΜΑΔ είναι υψηλότερο από το 60% του κοινοτικού μέσου όρου, η ένταση της περιφερειακής ενίσχυσης δεν πρέπει να υπερβαίνει το 40% του ΚΙΕ, με εξαίρεση τις ιδιαίτερα απομακρυσμένες περιοχές όπου μπορεί να φθάσει το 50% του ΚΙΕ.

(6) Το ΑΕΠ/ΜΑΔ κάθε περιοχής και ο κοινοτικός μέσος όρος που πρόκειται να χρησιμοποιηθούν για την ανάλυση πρέπει να παραπέμπουν στον μέσο όρο της τελευταίας τριετίας για την οποία υπάρχουν διαθέσιμα στατιστικά στοιχεία.

(7) Εντός των ορίων του 75% του ΚΙΕ, τα προαναφερθέντα όρια έντασης των ενισχύσεων είναι δυνατόν να αυξηθούν κατά 15 ποσοστιαίες μονάδες ακαθάριστου ισοδύναμου επιχορήγησης (ΑΙΕ) στην περίπτωση ενισχύσεων που χορηγούνται σε μικρές και μεσαίες επιχειρήσεις [8] στις περιοχές του άρθρου 87 παράγραφος 3 στοιχείο α).

[8] EE L 107 της 30.4.1996, σ. 4.

(8) Ακόμη, σύμφωνα με τις κατευθυντήριες γραμμές της Κοινότητας για τις κρατικές ενισχύσεις περιφερειακού χαρακτήρα, καθορίζεται σε κάθε κράτος μέλος εθνικό όριο κάλυψης πληθυσμού για τις επιλέξιμες περιοχές δυνάμει του άρθρου 87 παράγραφος 3 στοιχείο γ) της συνθήκης, σε κατάλληλο επίπεδο ώστε να συμπεριλάβει όλες τις περιοχές οι οποίες δεν υπάγονται πλέον στο άρθρο 87 παράγραφος 3 στοιχείο α) και τις περιοχές με μικρή δημογραφική πυκνότητα. Όσον αφορά τις περιοχές οι οποίες, μετά την αναθεώρηση του χάρτη των περιφερειακών ενισχύσεων, εκφεύγουν της εφαρμογής του άρθρου 87 παράγραφος 3 στοιχείο α) και υπάγονται στο άρθρο 87 παράγραφος 3 στοιχείο γ), η Επιτροπή δύναται να δεχθεί, για μεταβατική περίοδο τεσσάρων ετών, την προοδευτική μείωση των ορίων έντασης των ενισχύσεων για τις οποίες θα ήταν επιλέξιμες οι εν λόγω περιοχές, δυνάμει του άρθρου 87 παράγραφος 3 στοιχείο α), είτε με γραμμικό είτε με ταχύτερο ρυθμό, μέχρι να φθάσουν το όριο έντασης που αντιστοιχεί στην περίπτωσή τους.

(9) Στις περιοχές που υπάγονται στο άρθρο 87 παράγραφος 3 στοιχείο γ), το ανώτατο όριο των περιφερειακών ενισχύσεων δεν πρέπει να υπερβαίνει το 20% του ΚΙΕ, εκτός από τις περιοχές με χαμηλή δημογραφική πυκνότητα ή τις ιδιαίτερα απομακρυσμένες περιοχές όπου μπορεί να φθάσει το 30% του ΚΙΕ. Στις επιλέξιμες περιοχές του άρθρου 87 παράγραφος 3 στοιχείο γ) που εμφανίζουν κατά κεφαλή υψηλότερο ΑΕΠ/ΜΑΔ και ποσοστό ανεργίας μικρότερο από τον αντίστοιχο κοινοτικό μέσο όρο, η ένταση της περιφερειακής ενίσχυσης δεν πρέπει να υπερβαίνει το 10% του ΚΙΕ εκτός από τις ιδιαίτερα απομακρυσμένες περιοχές ή τις περιοχές με χαμηλή δημογραφική πυκνότητα όπου μπορεί να φθάσει το 20% του ΚΙΕ. Κατ' εξαίρεση, στην περίπτωση των περιοχών που υπάγονται στο ανώτατο προαναφερθέν όριο του 10% του ΚΙΕ μπορούν να εγκριθούν ενισχύσεις υψηλότερης έντασης, χωρίς, όμως, να υπερβαίνουν το κανονικό ανώτατο όριο 20% του ΚΙΕ, για εκείνες (που αντιστοιχούν στο επίπεδο ΙΙΙ της ονοματολογίας NUTS ή σε χαμηλότερο επίπεδο) που γειτονεύουν με περιοχή υπαγόμενη στο άρθρο 87 παράγραφος 3 στοιχείο α). το ΑΕΠ/ΜΑΔ κάθε περιοχής και ο κοινοτικός μέσος όρος που πρόκειται να χρησιμοποιηθούν για την ανάλυση πρέπει να συνδέονται με τον μέσο όρο της τελευταίας τριετίας για την οποία υπάρχουν στατιστικά στοιχεία.

(10) Εντός των ορίων του 30% του ΚΙΕ, τα προαναφερθέντα όρια έντασης των ενισχύσεων είναι δυνατόν να αυξηθούν κατά 10 ποσοστιαίες μονάδες ακαθάριστου ισοδύναμου επιχορήγησης (ΑΙΕ) στην περίπτωση ενισχύσεων που χορηγούνται σε μικρές και μεσαίες επιχειρήσεις [9] στις περιοχές του άρθρου 87 παράγραφος 3 στοιχείο γ).

[9] EE L 107 της 30.4.1996, σ. 4.

(11) Όλα τα προαναφερθέντα όρια έντασης των ενισχύσεων συνιστούν ανώτατα όρια που ισχύουν για το σύνολο της ενίσχυσης όταν αυτή χορηγείται με ταυτόχρονη εφαρμογή περισσότερων καθεστώτων περιφερειακών ενισχύσεων, και ανεξάρτητα από το κατά πόσο προέρχεται από τοπικές, περιφερειακές, κρατικές ή κοινοτικές πηγές χρηματοδότησης. Κάτω από τα ανώτατα αυτά όρια, θα διασφαλιστεί ότι η ένταση της περιφερειακής ενίσχυσης προσαρμόζεται ώστε να αντανακλά τη σοβαρότητα και την ένταση των περιφερειακών προβλημάτων που αντιμετωπίζονται με τις ενισχύσεις. η σοβαρότητα και η ένταση των περιφερειακών προβλημάτων πρέπει να αξιολογούνται εντός του ευρύτερου πλαισίου της Κοινότητας και των χωρών με τις οποίες έχουν συναφθεί ευρωπαϊκές συμφωνίες.

(12) Η Τσεχική Δημοκρατία αποτελείται από οκτώ περιοχές NUTS επιπέδου ΙΙ. Σύμφωνα με τα διαθέσιμα στατιστικά στοιχεία για τα έτη 1998-2000, μία εξ αυτών (η Πράγα) έχει κατά κεφαλή ΑΕΠ/ΜΑΔ που υπερβαίνει το 75% του κοινοτικού μέσου όρου. Ωστόσο, η περιοχή της Πράγας, η οποία αποτελεί επίσης ενιαία περιοχή NUTS επιπέδου III, ήταν επιλέξιμη για το άρθρο 87 παράγραφος 3 στοιχείο α) μέχρι τις 31 Δεκεμβρίου 2001, και μπορεί επομένως να θεωρηθεί ως περιοχή που δεν εμπίπτει πλέον στο άρθρο 87 παράγραφος 3 στοιχείο α). σύμφωνα με τα ίδια στατιστικά στοιχεία, οι επτά άλλες τσεχικές περιοχές NUTS επιπέδου II έχουν όλες κατά κεφαλή ΑΕΠ/ΜΑΔ κατώτερο του 60% του κοινοτικού μέσου όρου.

(13) Κατά συνέπεια, στον προτεινόμενο χάρτη περιφερειακών ενισχύσεων, όλες οι περιοχές NUTS επιπέδου II εκτός της Πράγας λαμβάνουν το καθεστώς του άρθρου 87 παράγραφος 3 στοιχείο α). Τα ανώτατα όρια έντασης περιφερειακών ενισχύσεων καθορίζονται στα ακόλουθα επίπεδα:

50% ΚΙΕ στις περιοχές Stiednν echy και Moravskoslezsko, επιπέδου NUTS ΙΙ

49% ΚΙΕ στις περιοχές Severozαpad και Stiednν Morava, επιπέδου NUTS ΙΙ

48% ΚΙΕ στις περιοχές Severovύchod και Jihovύchod, επιπέδου NUTS ΙΙ και

46% ΚΙΕ στην περιοχή Jihozαpad, επιπέδου NUTS ΙΙ.

Οι προαναφερθείσες εντάσεις ενίσχυσης αυξάνονται κατά 15 ποσοστιαίες μονάδες ακαθάριστου ισοδύναμου επιχορήγησης στην περίπτωση που η ενίσχυση χορηγείται σε μικρές και μεσαίες επιχειρήσεις.

(14) Ως πρώην περιοχή του άρθρου 87 παράγραφος 3 στοιχείο α), η περιοχή της Πράγας επιπέδου NUTS ΙΙ αποκτά το καθεστώς του άρθρου 87 παράγραφος 3 στοιχείο γ). Δεδομένου ότι η Τσεχική Δημοκρατία δεν επιθυμεί να χρησιμοποιήσει τη δυνατότητα να εφαρμόσει μεταβατική περίοδο κατά την οποία η ένταση των περιφερειακών ενισχύσεων μπορεί σταδιακά να μειωθεί, και λαμβάνοντας υπόψη ότι η Πράγα είναι επίσης περιοχή NUTS επιπέδου ΙΙΙ, που γειτονεύει με περιοχές που εμπίπτουν στο άρθρο 87 παράγραφος 3 στοιχείο α), το ανώτατο όριο έντασης της περιφερειακής ενίσχυσης καθορίζεται στο 20% του ΚΙΕ. Το ανώτατο αυτό όριο αυξάνεται κατά 10 ποσοστιαίες μονάδες ακαθάριστου ισοδύναμου επιχορήγησης στην περίπτωση που η ενίσχυση χορηγείται σε μικρές και μεσαίες επιχειρήσεις.

(15) Οι μέγιστες εντάσεις της ενίσχυσης που ισχύουν για έκαστη από τις προαναφερόμενες περιοχές, όπως εκτιμήθηκαν από κοινού από την αρχή παρακολούθησης των κρατικών ενισχύσεων της Τσεχικής Δημοκρατίας και από την Ευρωπαϊκή Επιτροπή, είναι σύμφωνες με τις απαιτήσεις που καθορίζονται στις κατευθυντήριες γραμμές της Κοινότητας σχετικά με τις κρατικές περιφερειακές ενισχύσεις.

ΑΠΟΦΑΣΙΖΕΙ :

Άρθρο 1

Οι περιοχές Stiednν echy, Moravskoslezsko, Severozαpad, Stiednν Morava, Severovύchod, Jihovύchod, και Jihozαpad, επιπέδου NUTS II, θεωρούνται επιλέξιμες για περιφερειακή ενίσχυση, εξομοιούμενες με τις περιοχές της Κοινότητας που περιγράφονται στο άρθρο 87 παράγραφος 3 στοιχείο α) της συνθήκης για την ίδρυση της Ευρωπαϊκής Κοινότητας.

Η περιοχή της Πράγας επιπέδου NUTS II, θεωρείται επιλέξιμη για περιφερειακή ενίσχυση, εξομοιούμενη με τις περιοχές της Κοινότητας που περιγράφονται στο άρθρο 87 παράγραφος 3 στοιχείο γ) της Συνθήκης.

Άρθρο 2

Οι μέγιστες εντάσεις περιφερειακών ενισχύσεων περιορίζονται στο 20% καθαρού ισοδύναμου επιχορήγησης, στην περιοχή της Πράγας επιπέδου NUTS II, στο 50% στις περιοχές Stiednν echy και Moravskoslezsko, επιπέδου NUTS II, στο 49% στις περιοχές Severozαpad και Stiedni Morava, επιπέδου NUTS II, στο 48% στις περιοχές Severovύchod και Jihovύchod επιπέδου NUTS II και στο 46% στην περιοχή Jihozαpad, επιπέδου NUTS II.

Οι μέγιστες εντάσεις περιφερειακών ενισχύσεων που αναφέρονται στο άρθρο 2 παράγραφος 1 μπορούν να αυξηθούν κατά 10 ποσοστιαίες μονάδες ακαθάριστου ισοδύναμου επιχορήγησης σε περίπτωση που η ενίσχυση χορηγείται σε μικρές και μεσαίες επιχειρήσεις [10] στην περιοχή της Πράγας επιπέδου NUTS II και κατά 15 ποσοστιαίες μονάδες ακαθάριστου ισοδύναμου επιχορήγησης στις περιοχές Stiednν echy, Moravskoslezsko, Severozαpad, Stiednν Morava, Severovύchod, Jihovύchod, και Jihozapad, επιπέδου NUTS II.

[10] EE L 107 της 30.4.1996, σ. 4.

Τα μέγιστα όρια έντασης των περιφερειακών ενισχύσεων που αναφέρονται στο άρθρο 2 παράγραφοι 1 και 2, συνιστούν ανώτατα όρια που ισχύουν για το σύνολο των ενισχύσεων όταν αυτές χορηγούνται με ταυτόχρονη εφαρμογή περισσότερων καθεστώτων περιφερειακών ενισχύσεων, και ανεξάρτητα από το κατά πόσο προέρχονται από τοπικές, περιφερειακές, κρατικές ή κοινοτικές πηγές χρηματοδότησης.

Άρθρο 3

Η παρούσα απόφαση αρχίζει να ισχύει την ημέρα της έκδοσής της. Λήγει στις 31 Δεκεμβρίου 2006, ή την ημερομηνία προσχώρησης της Τσεχικής Δημοκρατίας στην Ευρωπαϊκή Ένωση, ανάλογα με το ποια ημερομηνία είναι προγενέστερη.

Βρυξέλλες, ......

Για την Επιτροπή Σύνδεσης

Ο Πρόεδρος